रणदीप सुरजेवाला ने कहा- बीजेपी के लिए GDP का मतलब है 'गोडसे डिवीसिव पॉलिटिक्स'  
जीडीपी को लेकर रणदीप सुरजेवाला ने बीजेपी पर साधा निशाना
कहा- बीजेपी के लिए GDP का मतलब है 'गोडसे डिवीसिव पॉलिटिक्स'
कहा- मंदी और तालाबंदी मोदी सरकार की पहचान बन गई है
भारत की अर्थव्यवस्था को लेकर चौंकाने वाले आंकड़े सामने आए हैं. शुक्रवार को सामने आए आधिकारिक आंकड़ों के मुताबिक भारत की अर्थव्यवस्था में जुलाई से सितंबर के बीच बीते 6 सालों में सबसे धीमे स्तर पर बढोतरी हुई. इस दौरान देश की जीडीपी (GDP) केवल 4.5 फीसदी रही जोकि पिछली तिमाही के जीडीपी(5 फीसदी) से भी कम है. अब इस मामले पर विपक्ष ने केंद्र सरकार पर निशाना साधा है. कांग्रेस प्रवक्ता रणदीप सुरजेवाला (Randeep Surjewala) ने बीजेपी पर निशाना साधते हुए कहा है कि भारत की जीडीपी गिरकर 4.5 फीसदी हो गई. बीते 6 सालों में ये सबसे कम तिमाही की जीडीपी है.  
India's GDP has collapsed to an abysmal 4.5%. We are in a virtual free-fall. This is the lowest GDP quarter in 6 years.
But why is the BJP celebrating?
Because their understanding of GDP ( Godse Divisive Politics) suggests double digit growth levels.
All in the perspective! pic.twitter.com/HsJuIPDDgV
सुरजेवाला ने कहा, 'लेकिन बीजेपी जश्न क्यों मना रही है? क्योंकि उन्हें लगता है कि उनकी जीडीपी(गोडसे डिवीसिव पॉलिटिक्स) से ग्रोथ रेट दहाई के अंक में पहुंच जाएगा.'
सुरजेवाला ने बीजेपी नेताओं के बयानों पर निशाना साधते हुए कहा, 'देश में नौजवानों के लिए बेरोजगारी है, उद्योग धंधे बंद हो रहे हैं. मंदी और तालाबंदी मोदी सरकार की पहचान बन गई है लेकिन रविशंकर प्रसाद कहते हैं कि सलमान खान की फिल्‍म चल गई इसलिए कोई मंदी नहीं है. पीयूष कुमार गोयल कहते हैं कि कहीं कोई मंदी नहीं है. वित्‍त मंत्री कहते हैं कि देश की अर्थव्‍यवस्था डाउन है लेकिन मंदी नहीं है.'